Drama na novom aerodromu: Posvađali se zbog 'Jugoslavije'

Zbog jedne torbe na zagrebačkom aerodromu je u utorak ujutro nastala prava drama. Putnik se posvađao s prodavačicom u aerodromskoj trgovini, a situaciju je moralo smirivati osiguranje i policija

<p>Na zagrebačkom aerodromu u utorak oko 11 sati morala je <strong>intervenirati policija zbog svađe kupca i prodavačice zbog suvenira.</strong> Kako nam priča čitatelj, gospodin iz dijaspore se posvađao s prodavačicom jer je bio zgrožen torbom koja se prodaje u trgovini na aerodromu.</p><p>- <strong>Nema Jugoslavije! Zašto je Jugoslavija tu?! Što ovo tu radi </strong>- vikao je čovjek kojeg su morali smirivati, prenosi <a href="http://hr.n1info.com/a187624/Vijesti/Nasao-Jugoslaviju-na-Tudjmanu-pa-poceo-galamiti-morali-ga-smirivati.html">N1</a>.</p><p>Prodavačica mu je rekla da to nema veze ni sa čim, ali on je na to zvao osiguranje, rekao nam je čitatelj i dodao da je na kraju stigla i policija koja se čudila cijeloj situaciji.</p><p>U trgovini u kojoj se nalazi roba hrvatskih dizajnera nalaze se i platnene torbe s različitim sloganima. Na jednoj je na engleskom napisano: "Daleko od Rusije, blizu Italije", dok je na drugoj natpis:<strong> "Između YU i EU", što je zasmetalo putniku. </strong> </p>